Himalajafura

Himalajafura (fræðiheiti: Pinus wallichiana)Dyntaxa Pinus wallichianaA.B. Jacks., 1938 In: Bull. Misc. Inform., Kew 1938: 85.Conifer Database. Farjon A., 2011-02-11 er furutegund ættuð frá Himalaja, Karakoram og Hindu Kush fjöllum, frá austur Afganistan austur yfir norður Pakistan og norðvestur Indland til Yunnan í suðvestur Kína. Hún vex í fjalladölum 1.800–4.300 m hæð (sjaldan niður að 1.200 m), og verður á milli 30 m og 50 m há. Hún vex á tempruðu belti með þurrum vetrum og blautum sumrum. 

Tegundin er stundum kölluð Bútanfura,"Pinus wallichiana A. B. Jacks".  Germplasm Resources Information Network (GRIN). Agricultural Research Service (ARS), United States Department of Agriculture (USDA). (ekki til að ruglast á skyldri tegund; Pinus bhutanica). Fræðiheitið Pinus chylla Lodd. var um tíma notað þegar tegundin var fáanleg frá gróðrastöðum í Evrópu 1836, níu árum eftir að danski grasafræðingurinn Nathaniel Wallich (1784~1856) kom fyrst með fræ af henni til Englands.

Barrnálarnar eru fimm saman í búnti og eru 12–18 sm langar. Þær eru athyglisverðar fyrir sveigjanleika, og drúpa oft þokkafullt. Könglarnir eru langir og grannir, 16–32 sm, daufgulir við þroska, með þunnum hreisturflögum. Fræin eru 5–6 mm löng með 20–30 mm væng.

Dæmigerð búsvæði eru fjallaskriður og þar sem jöklar hafa hopað, en myndar einnig gamalskóg sem aðaltegund eða í blönduðum skógum með deodar, birki, greni og þin. Sums staðar vex hún að trjálínu.

 Undirtegundir 

Tegundin skiftist í eftirfarandi undirtegundir:Conifer Database. Farjon A., 2011-02-11

 P. w. parva
 P. w. wallichiana

 Blendingar 
Himalajafura myndar blendinga með sandfuru (Pinus strobus): Pinus × schwerinii.Botanischer Garten der Universität Tübingen

Litnigatalan er 2n = 24. Tropicos. 
Nytjar
Viðurinn er í meðallagi harður, endingargóður og mjög kvoðuríkur. Hann er góður eldiviður, en myndar lyktarmikinn reyk. Hann er nýttur til framleiðslu á terpentínu sem er meiri gæðum en af P. roxburghii en ekki eins miklum mæli.

Þetta er einnig vinsæl tegund í almenningsgörðum, vegna fallegs barrs og stórra og skrautlegra köngla. Hún þolir einnig loftmengun betur en mörg önnur barrtré.

Tegundin og hið hægvaxta afbrigði ‘Nana’ hafa fengið Royal Horticultural Society's Award of Garden Merit. 

Tilvísanir

Ytri tenglar
 Gymnosperm Database: Pinus wallichiana
 Photo of cones (scroll half-way down)
 Plants for a future

Flokkur:Furur
Flokkur:Barrtré